Vælg økologi, når du vælger mødested | faa.dk
Vælg økologi, når du vælger mødested
Der er mange gode grunde til at økologi bør vægte højt, når du skal vælge møde, kursus og konferencecenter. Men kender du dem? Hvad ligger der bag Det Økologiske Spisemærke? Og er der egentlig nogen forskel? Svaret er ja.
05 nov. 2012 kl. 14:12
Lad os hjælpe dig med lidt baggrundsviden. Facts om økologisk certificering i Danmark:
• Økologiske råvarer indeholder ikke sprøjtegifte.
• Økologiske grøntsager indeholder generelt flere nærings- og smagsstoffer og mindre vand pr. kg.
• Økologiske fødevarer er ikke sminket med kunstige farvestoffer og sødemidler.
• Økologisk kød stammer fra dyr med meget strenge krav til dyrevelfærd.
• Økologi er godt for vores grundvand og natur, fordi der netop IKKE benyttes sprøjtemidler der kan sive ned i vores grundvand og økologiske arealer er renere og rigere for naturen.
• Gensplejsning er forbudt, både i råvarerne og i foderet til dyrene.
• Ø-mærker, herunder Det Økologiske Spisemærke er underlagt streng kontrol.
Det behøver ikke være kedeligt at spise økologisk
Kvaliteten på de økologiske råvarer er i de senere år kommet op på et rigtig flot niveau.Derfor er det blevet langt lettere at lave inspirerende retter og buffeter, fordi der groft sagt ikke nogen begrænsninger. Selv de lidt "forbudte" ting, som f.eks. hjemmelavet remoulade kan laves økologisk og lidt sundere - og endda smage bedre qva de økologiske råvarer.
Mere energi og sundhed i mødet
En god kombination af traditionelle retter krydret med nye spændende sundere retter, alt sammen af økologiske råvarer, er med til at give ekstra energi og bedre koncentration. Så det gamle ordsprog "uden mad og drikke, duer helten ikke", er endnu mere retvisende, når man taler om økologisk mad. Velbekomme.